cometadata/datacite-titles-descriptions-related-identifiers huggingface dataset:
DOI: 10.14457/cu.the.2007.2173
title: ผลของโปรแกรมจัดการปัจจัยเสี่ยงการเกิดโรคหลอดเลือดหัวใจต่อระดับไขมันในเลือดในผู้ป่วยหลังการผ่าตัดทำทางเบี่ยงหลอดเลือดหัวใจ

description: การวิจัยครั้งนี้เป็นการวิจัยกึ่งทดลองเพื่อศึกษาผลของการโปรแกรมจัดการปัจจัยเสี่ยงการเกิดโรคหลอดเลือดหัวใจต่อ ระดับไขมันในเลือดในผู้ป่วยหลังการผ่าตัดทำทางเบี่ยงหลอดเลือดหัวใจ กลุ่มตัวอย่างคือผู้ป่วยหลังการผ่าตัดทำทางเบี่ยงหลอดเลือดหัวใจครั้งแรก ที่เข้ารับการรักษา ณ หอผู้ป่วยศัลยกรรม คณะแพทยศาสตร์โรงพยาบาลรามาธิบดี มีคุณสมบัติตามเกณฑ์ที่กำหนด จำนวน 40 รายแบ่งเป็นกลุ่มควบคุม 20 ราย และกลุ่มทดลอง 20 ราย โดยคำนึงถึงความคล้ายคลึงกันในเรื่องอายุ เพศ ระดับไขมันในเลือด ยาลดไขมัน กลุ่มควบคุมได้รับการพยาบาลตามปกติ ในขณะที่กลุ่มทดลองได้รับโปรแกรมจัดการปัจจัยเสี่ยงการเกิดโรคหลอดเลือดหัวใจและการพยาบาลตามปกติ ซึ่งโปรแกรมนี้ผู้วิจัยพัฒนาขึ้นจากแนวคิด บทบาทพยาบาลในการจัดการปัจจัยเสี่ยงของหลอดเลือดของSol et al. (2005) โดยใช้แนวทางการจัดการตนเองตามพื้นฐานของสมรรถนะแห่งตนของแบนดูรา(Bandura,1997)โดยมีกิจกรรมคือ การประเมิน การเพิ่มสมรรถนะในการจัดการตนเอง การเป็นที่ปรึกษา การกำหนดเป้าหมาย การกำหนดรูปแบบ การติดตามผู้ป่วย การป้อนกลับและประเมินความก้าวหน้า โดยจะติดตามผู้ป่วยตั้งแต่ก่อนจำหน่ายออกจากโรงพยาบาลจนกระทั่งมาติดตามการรักษาหลังจำหน่ายออกจากโรงพยาบาล 3 เดือน เครื่องมือที่ใช้ในการเก็บรวบรวมข้อมูลได้แก่ แบบบันทึกข้อมูลส่วนบุคคล แบบบันทึกข้อมูลทางสรีรวิทยา แบบบันทึกการติดตามทางโทรศัพท์ แบบทดสอบความรู้เกี่ยวกับการปฏิบัติตัวหลังผ่าตัดทำทางเบี่ยงหลอดเลือดหัวใจและระดับไขมันในเลือด และแบบวัดการรับรู้ความสามารถของตนเองในการจัดการปัจจัยเสี่ยงโรคหลอดเลือดหัวใจ ซึ่งผ่านการตรวจสอบค่าความตรงตามเนื้อหาโดยผู้ทรงคุณวุฒิ ซึ่งแบบทดสอบความรู้เกี่ยวกับการปฏิบัติตัวหลังผ่าตัดทำทางเบี่ยงหลอดเลือดหัวใจและระดับไขมันในเลือดมีค่าความเที่ยงจากการคำนวณค่า KR 20 ได้เท่ากับ 0.71 สำหรับแบบวัดการรับรู้ความสามารถของตนเองในการจัดการปัจจัยเสี่ยงโรคหลอดเลือดหัวใจมีค่าความเที่ยงจากการคำนวณค่าสัมประสิทธิ์แอลฟาของครอนบาคเท่ากับ 0.972 วิเคราะห์ข้อมูลโดยหาค่าเฉลี่ย ส่วนเบี่ยงเบนมาตรฐาน และสถิติทดสอบที ผลการวิจัยสรุปได้ดังนี้ 1. ผู้ป่วยหลังผ่าตัดทำทางเบี่ยงหลอดเลือดหัวใจภายหลังได้รับโปรแกรมจัดการปัจจัยเสี่ยงการเกิดโรคหลอดเลือดหัวใจมีการลดลงของระดับไขมันในเลือดอย่างมีนัยสำคัญทางสถิติที่ระดับ .05 (mean =181.90 ) 2. ผู้ป่วยหลังผ่าตัดทำทางเบี่ยงหลอดเลือดหัวใจภายหลังได้รับโปรแกรมจัดการปัจจัยเสี่ยงการเกิดโรคหลอดเลือดหัวใจมีระดับไขมันในเลือดแตกต่างจากกลุ่มที่ได้รับการพยาบาลตามปกติอย่างมีนัยสำคัญทางสถิติที่ระดับ .05 (t =2.262)
DOI: 10.14457/cu.the.2007.2174
title: บทบาททางการสื่อสารของบทวิจารณ์ภาพยนตร์ในประเทศไทย

description: การวิจัยครั้งนี้เป็นการวิจัยเชิงคุณภาพ มีวัตถุประสงค์เพื่อทราบถึงบทบาททางการสื่อสารที่ปรากฏในบทวิจารณ์ภาพยนตร์ในประเทศไทย บทบาทของนักวิจารณ์ภาพยนตร์ในฐานะผู้ผลิตบทวิจารณ์ภาพยนตร์ ตลอดจนเพื่อทราบถึงรูปแบบของบทวิจารณ์ที่ตีพิมพ์ลงในสื่อสิ่งพิมพ์ นำเสนอผ่านสื่อโทรทัศน์และอินเตอร์เน็ตในประเทศไทย ว่ามีลักษณะเป็นอย่างไร ผลการวิจัยพบว่า สามารถจำแนกบทวิจารณ์ภาพยนตร์ในประเทศไทยออกตามลักษณะการวิจารณ์และบทบาททางการสื่อสารที่ปรากฏในบทวิจารณ์ได้เป็น 4 ประเภท คือ 1. บทวิจารณ์ภาพยนตร์ที่มีบทบาทในการวิจารณ์เป็นหลัก 2. บทวิจารณ์ภาพยนตร์ที่มีบทบาทในการวิจารณ์บางส่วน 3. บทวิจารณ์ภาพยนตร์ที่แฝงบทบาททางการสื่อสารอื่นๆ 4. บทวิจารณ์ภาพยนตร์ที่ไม่ปรากฏบทบาทในการวิจารณ์ภาพยนตร์ บทวิจารณ์ภาพยนตร์ที่มีบทบาทในการวิเคราะห์และวิจารณ์ภาพยนตร์อย่างจริงจังเป็นหลักนั้นสามารถพบได้น้อยมากในประเทศไทย ในขณะที่บทวิจารณ์ที่พบส่วนใหญ่เป็นบทวิจารณ์ที่มีบทบาทในการวิจารณ์เพียงบางส่วน และเป็นบทวิจารณ์ที่มีบทบาททางการสื่อสารอื่นๆ แฝงอยู่ อาทิ บทบาทในการโน้มน้าวชักจูง บทบาทในการโฆษณาประชาสัมพันธ์ บทบาทในการเสนอแนะแก่ผู้สร้าง บทบาทในการรายงานความเคลื่อนไหวของวงการภาพยนตร์ไทย และบทบาทในการสะท้อนความเป็นแฟนพันธุ์แท้ของนิตยสาร โดยนักวิจารณ์ในฐานะผู้ผลิตบทวิจารณ์มีบทบาทสำคัญในการเป็นผู้คัดกรองข่าวสารที่จะปรากฏในบทวิจารณ์ภาพยนตร์ รวมถึงเป็นผู้กำหนดบทบาททางการสื่อสารอื่นๆ ที่แฝงอยู่ในบทวิจารณ์แต่ละชิ้นด้วย สำหรับบทวิจารณ์ภาพยนตร์ที่ไม่ปรากฏบทบาทในการวิจารณ์ภาพยนตร์นั้น พบในสื่อสิ่งพิมพ์ประเภทหนังสือพิมพ์รายวันและรายการโทรทัศน์ที่นำเสนอข่าวสารข้อมูลเกี่ยวกับภาพยนตร์ ซึ่งเป็นไปเพื่อการโฆษณาประชาสัมพันธ์ในเชิงพาณิชย์เป็นสำคัญ โดยบทบาทในการให้ข้อมูลข่าวสารภาพยนตร์นี้ เป็นปัจจัยสำคัญที่ทำให้บทวิจารณ์ภาพยนตร์ยังคงอยู่ได้และเป็นที่สนใจของผู้อ่าน แม้ว่าจะไม่ได้ทำหน้าที่ในการวิจารณ์ภาพยนตร์อย่างจริงจังก็ตาม
DOI: 10.14457/cu.the.2007.2176
title: การพัฒนาหลักสูตรพฤกษศาสตร์พื้นบ้านสู่การสร้างจิตวิทยาศาสตร์โดยการมีส่วนร่วมของชุมชน : กรณีชุมชนบ้านคีรีวง อำเภอลานสกา จังหวัดนครศรีธรรมราช

description: การวิจัยครั้งนี้เป็นการวิจัยภาคสนามที่มีวัตถุประสงค์เพื่อพัฒนาหลักสูตรพฤกษศาสตร์พื้นบ้าน โดยการมีส่วนร่วมของชุมชน สำหรับผู้เรียนช่วงชั้นที่ 3 โดยการผสมผสานแนวคิดทฤษฎีคอนสตรัคติวิสต์และปรัชญาการศึกษาสำหรับท้องถิ่น เพื่อสร้างจิตวิทยาศาสตร์สำหรับผู้เรียน และประเมินคุณภาพของหลักสูตรพฤกษศาสตร์พื้นบ้านที่พัฒนาขึ้น กลุ่มเป้าหมายได้แก่ ชาวบ้านในชุมชนบ้านคีรีวงจำนวน 24 คน คณะครูในโรงเรียนไทยรัฐวิทยา 74 (ชุมชนบ้านคีรีวง) จำนวน 5 คน และนักเรียนชั้นมัธยมศึกษาปีที่ 1 จำนวน 16 คน วิธีการหลักที่ใช้ในการเก็บรวบรวมข้อมูลได้แก่ การสังเกตอย่างมีส่วนร่วม การสัมภาษณ์แบบเจาะลึก ผู้วิจัยใช้วิธีการตรวจสอบข้อมูลที่รวบรวมได้จากหลายแหล่งโดยใช้วิธีการตรวจสอบสามเส้า และวิเคราะห์ข้อมูลภายใต้กรอบทฤษฎีทางสังคมวิทยาและทางการศึกษา ผลการวิจัยสรุปได้ดังนี้ 1. หลักสูตรพฤกษศาสตร์พื้นบ้านที่ชุมชนบ้านคีรีวง สำหรับช่วงชั้นที่ 3 ผสมผสานแนวคิดทฤษฎีคอนสตรัคติวิสต์ และปรัชญาการศึกษาสำหรับท้องถิ่นเพื่อสร้างจิตวิทยาศาสตร์ให้กับผู้เรียน มีองค์ประกอบ 8 องค์ประกอบคือ วิสัยทัศน์ พันธกิจ เป้าหมาย โครงสร้างเนื้อหา การจัดกระบวนการเรียนรู้ โครงสร้างเวลาเรียน การวัดและประเมินผลการเรียนรู้ และแหล่งเรียนรู้ เอกลักษณ์ของหลักสูตรพฤกษศาสตร์พื้นบ้านอยู่ที่สาระซึ่งพัฒนาขึ้นจากการบูรณาการสาระแกนกลาง สาระการเรียนรู้กลุ่มวิทยาศาสตร์ หลักสูตรการศึกษาขั้นพื้นฐาน พ.ศ. 2544 กับความรู้เรื่องพรรณไม้ในท้องถิ่นที่ปลูกฝังการให้ความสำคัญกับพรรณไม้ในชุมชน เพื่อการใช้ประโยชน์อย่างยั่งยืนตามแนวปรัชญาท้องถิ่นสำหรับการศึกษา มีการจัดการเรียนการสอนที่ส่งเสริมการสร้างจิตวิทยาศาสตร์ตามแนวทฤษฎีคอนสตรัคติวิสต์เนื้อหาที่พัฒนาขึ้นประกอบด้วยสาระพฤกษศาสตร์พื้นบ้าน 6 สาระ คือ 1) โครงสร้างของพืชและลักษณะทางพันธุกรรมของพืชในสวน สมรม 2) การสืบพันธุ์และการขยายพันธุ์พืชในสวนสมรม 3) เทคโนโลยีชีวภาพที่เป็นประโยชน์ต่อพืชในสวนสมรม 4) ระบบนิเวศในสวนสมรม 5) ความสัมพันธ์ระหว่างดิน น้ำและพืชในสวนสมรม 6) ความหลากหลายและการใช้ประโยชน์จากพืชในสวนสมรม สาระพฤกษศาสตร์พื้นบ้านทั้ง 6 สาระจัดเป็น 4 หน่วยการเรียนรู้ ได้แก่ 1) พันธุกรรมพืชในสวนสมรม 2) ระบบนิเวศและความหลากหลายของพืชในสวนสมรม 3) ดิน น้ำ และพืชในสวนสมรม 4) การใช้ประโยชน์จากพืชในสวนสมรม 2. จากการทดลองใช้หลักสูตรพฤกษศาสตร์พื้นบ้าน พบว่า หลังการทดลองใช้หลักสูตรพฤกษศาสตร์พื้นบ้าน ผู้เรียนมีค่าเฉลี่ย ของคะแนนจิตวิทยาศาสตร์ สูงกว่าก่อนการเรียนอย่างมีนัยสำคัญทางสถิติที่ระดับ .05 3. ปัจจัยสนับสนุนการมีส่วนร่วมของชุมชนในการพัฒนาหลักสูตรพฤกษศาสตร์พื้นบ้านได้แก่ 1) ความคุ้นเคยกับชาวบ้านในชุมชนบ้านคีรีวงและครูในโรงเรียน 2) ชาวบ้านสนใจในความรู้ด้านวิทยาศาสตร์และเทคโนโลยี และมีความต้องการถ่ายทอดความรู้ท้องถิ่น รวมทั้งจิตสำนึกในการอนุรักษ์การใช้ประโยชน์จากพรรณไม้ในชุมชนอย่างยั่งยืนให้กับลูกหลานในชุมชนบ้านคีรีวง 3) การที่ครูเห็นความสำคัญของการพัฒนาหลักสูตรวิทยาศาสตร์ที่สร้างจิตวิทยาศาสตร์และมีความเชื่อมโยงกับท้องถิ่น4) การที่ครูสามารถนำข้อมูล/ความรู้/หลักสูตร/แผนการสอนไปปรับใช้ และการทำผลงานวิชาการ ส่วนปัจจัยที่เป็นอุปสรรคของการมีส่วนร่วมในการพัฒนาหลักสูตรได้แก่ 1) ทัศนคติในแง่ลบที่มีต่อนักวิจัยภายนอก 2) ภาระกิจที่มีมากของชาวบ้านคีรีวงและครู 3) ชาวบ้านและครูขาดความรู้ความเข้าใจเรื่องการพัฒนาหลักสูตรวิทยาศาสตร์ที่เชื่อมโยงกับชุมชนรวมทั้งการจัดทำแผนการจัดการเรียนการสอนที่ส่งเสริมการสร้างจิตวิทยาศาสตร์ให้กับผู้เรียน
DOI: 10.25790/bml0cm.54
title: MIITRA atlas
DOI: 10.6084/m9.figshare.8181725.v1
title: Spirurina 18S and 28S Alignment (Fig. 2B)

description: This is a multiple sequence alignment of 18S and 28S sequences.
DOI: 10.6084/m9.figshare.8181728.v1
title: Spirurina 18S and 28S Alignment incl. 3 individuals of the novel nematode

description: This is a multiple sequence alignment of 18S and 28S sequences.
DOI: 10.6084/m9.figshare.8181773.v1
title: Spirurina 18S Alignment (118 taxa)

description: This is a multiple sequence alignment of 18S sequences of 118 taxa.
DOI: 10.5281/zenodo.3491720
title: Open Access Publications at the Université de Lorraine (France) 2012-2018

description: This file contains three datasets regarding the publications by authors affiliated with Université de Lorraine in open access journals from 2012 to 2018 : first tab: data from a large bibliographic database (Web of Science) enriched with affiliation data and APC expenses second tab: data from the university's accounting software (SIFAC) enriched with affiliation data third tab: data from the OpenEdition Journals platform enriched with affiliation data
DOI: 10.5281/zenodo.3491721
title: Open Access Publications at the Université de Lorraine (France) 2012-2018

description: This file contains three datasets regarding the publications by authors affiliated with Université de Lorraine in open access journals from 2012 to 2018 : first tab: data from a large bibliographic database (Web of Science) enriched with affiliation data and APC expenses second tab: data from the university's accounting software (SIFAC) enriched with affiliation data third tab: data from the OpenEdition Journals platform enriched with affiliation data
DOI: 10.14457/cu.the.2011.1413
title: โปรแกรมคอมพิวเตอร์เพื่อช่วยติดตามความก้าวหน้าโครงการก่อสร้างงานสถาปัตยกรรมโดยวิธีสร้างภาพ 3 มิติ : กรณีศึกษาอาคารอยู่อาศัยรวมขนาดใหญ่

description: การติดตามความก้าวหน้าของโครงการก่อสร้างเป็นกระบวนการสำคัญ ช่วยให้ผู้บริหารงานก่อสร้างทราบถึงข้อมูลเชิงเปรียบเทียบ ระหว่างความก้าวหน้าที่เกิดขึ้นจริงภายในโครงการกับแผนงานที่วางไว้ เพื่อใช้ในการวิเคราะห์หาแนวทางพัฒนาปรับปรุงวิธีดำเนินการ อันนำไปสู่ความสำเร็จของโครงการในที่สุด การติดตามความก้าวหน้าของโครงการก่อสร้างแบบดั้งเดิม จะใช้การบันทึกข้อมูลในรูปแบบเอกสารจำนวนมาก อีกทั้งขาดการเชื่อมโยงความสัมพันธ์ระหว่างข้อมูล ทำให้การบริหารจัดการและการนำเสนอข้อมูลทำได้จำกัด ในขณะที่การติดตามความก้าวหน้าโดยใช้โปรแกรมคอมพิวเตอร์จะแสดงผล และสามารถเชื่อมโยงข้อมูลได้อย่างมีประสิทธิภาพมากขึ้น โดยอาศัยแนวคิดการสร้างแบบจำลองข้อมูลอาคาร โดยผู้วิจัยได้พัฒนาโปรแกรมคอมพิวเตอร์ต้นแบบ เพื่อช่วยติดตามความก้าวหน้าของโครงการก่อสร้างโดยใช้แบบจำลองอาคาร 3 มิติ ในการบันทึกและแสดงผลข้อมูล จากการทดสอบการทำงานของโปรแกรมโดยใช้ข้อมูลจากโครงการกรณีศึกษาพบว่า การใช้โปรแกรมสามารถลดขั้นตอนการทำงาน และเอกสารในการติดตามความก้าวหน้าของโครงการก่อสร้างได้เป็นจำนวนมาก สามารถแสดงผลสถานะของโครงการได้ชัดเจน มีโครงสร้างการทำงานไม่ซับซ้อน สามารถเรียนรู้และใช้งานได้ง่าย จัดเก็บและสืบค้นข้อมูลได้อย่างเป็นระบบ รวมทั้งรองรับการแสดงผลภายใต้เงื่อนไขของผู้ใช้งานที่หลากหลาย
DOI: 10.14457/tu.the.2014.693
title: ความสัมพันธ์ระหว่างปัจจัยของคุณภาพชีวิตในการทำงานกับพฤติกรรมการเป็นสมาชิกที่ดีขององค์กร: กรณีศึกษา ธนาคารรัฐวิสาหกิจแห่งหนึ่ง

description: การวิจัยนี้ได้ทำการศึกษาเรื่อง ความสัมพันธ์ระหว่างปัจจัยของคุณภาพชีวิตในการทำงานกับพฤติกรรมการเป็นสมาชิกที่ดีขององค์กร กรณีศึกษา ธนาคารรัฐวิสาหกิจแห่งหนึ่ง โดยมีวัตถุประสงค์ในการวิจัย เพื่อศึกษาระดับคุณภาพชีวิตในการทำงาน พฤติกรรมการเป็นสมาชิกที่ดีขององค์กร รวมถึงศึกษาความสัมพันธ์ระหว่างปัจจัยของคุณภาพชีวิตในการทำงานกับพฤติกรรมการเป็นสมาชิกที่ดีขององค์กรของพนักงานประจำสำนักงานใหญ่ ธนาคารรัฐวิสาหกิจแห่งหนึ่ง ซึ่งกลุ่มตัวอย่างในการศึกษาครั้งนี้คือ พนักงานประจำสำนักงานใหญ่ ธนาคารรัฐวิสาหกิจแห่งหนึ่ง จำนวน 400 คน โดยใช้แบบสอบถามเป็นเครื่องมือในการเก็บข้อมูลเชิงปริมาณ และผู้วิจัยทำการวิเคราะห์ผลการศึกษาด้วยโปรแกรมสำเร็จรูปทางสถิติเพื่อวิจัยทางสังคมศาสตร์ (Statistics Packages for the Social Science: SPSS) ซึ่งสถิติที่ใช้ในการวิเคราะห์ได้แก่ การหาค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน รวมถึงทดสอบสมมติฐานงานวิจัย โดยการวิเคราะห์หาค่าสัมประสิทธิ์สหสัมพันธ์แบบเพียร์สัน (Person’s Product Moment Correlation Coefficient) และวิเคราะห์สมการพหุคูณเชิงเส้นตรง (Multiple Linear Regression Analysis) จากผลการศึกษาสรุปผลได้ว่า ระดับคุณภาพชีวิตในการทำงานและพฤติกรรมการเป็นสมาชิกที่ดีขององค์กรของพนักงานประจำสำนักงานใหญ่ของธนาคารรัฐวิสาหกิจอยู่ในระดับมาก เมื่อพิจารณาความสัมพันธ์ระหว่างปัจจัยของคุณภาพชีวิตในการทำงานกับพฤติกรรมการเป็นสมาชิกที่ดีขององค์กร พบว่าปัจจัยของคุณภาพชีวิตในการทำงาน ด้านงานที่เป็นประโยชน์ต่อสังคม มีความสัมพันธ์เชิงบวกกับพฤติกรรมการเป็นสมาชิกที่ดีขององค์กรมากที่สุด รองลงมาคือ ด้านสภาพการทำงานที่มีความปลอดภัยและส่งเสริมสุขภาพ, ด้านการพัฒนาสมรรถภาพของบุคคลและความก้าวหน้าในงาน, ด้านความสมดุลระหว่างชีวิตการทำงานกับชีวิตส่วนตัว และ ด้านการได้รับค่าตอบแทนที่ยุติธรรมและเพียงพอ ที่ระดับนัยสำคัญทางสถิติ 0.05 นอกจากนี้จากการศึกษายังพบว่า ปัจจัยคุณภาพชีวิตในการทำงาน ด้านงานที่เป็นประโยชน์ต่อสังคม, ด้านความสมดุลระหว่างงานและชีวิตส่วนตัว และด้านการพัฒนาสมรรถภาพของบุคคลและความก้าวหน้าในงาน เท่านั้นที่ส่งผลต่อพฤติกรรมการเป็นสมาชิกที่ดีขององค์กร
DOI: 10.14457/tu.the.2014.694
title: ปัจจัยที่มีผลต่อการเลือกใช้บัตรเอทีเอ็มสมาร์ทการ์ดธนาคารกรุงเทพ: กรณีศึกษา บัตรบีเฟิสต์ สมาร์ท ธนาคารกรุงเทพ จำกัด (มหาชน)

description: ในปัจจุบันธนาคารเริ่มมีการใช้บัตรเดบิตแบบใหม่หรือที่เรียกว่าบัตรสมาร์ทการ์ด ซึ่งเป็นบัตรเดบิตที่ทำงานด้วยระบบชิปการ์ด ต่างจากบัตรเดบิตหรือเอทีเอ็มธรรมดาที่จะทำงานด้วยระบบแถบแม่เหล็ก ทั้งนี้สาเหตุที่มีการนำบัตรสมาร์ทการ์ดมาใช้ก็เพื่อเป็นการป้องกันการคัดลอกข้อมูลจากบัตร หรือที่เรียกว่า "สกิมมิ่ง" และเป็นการสร้างความเชื่อมั่นให้กับลูกค้าของธนาคารงานวิจัยนี้มีวัตถุประสงค์เพื่อศึกษาว่าการที่ผู้บริโภคเลือกใช้บัตรสมาร์ทการ์ด ผู้บริโภคเลือกใช้เทคโนโลยีดังกล่าวตามแบบจำลองการยอมรับเทคโนโลยี (TAM) หรือเลือกใช้เพราะอิทธิพลของผู้แนะนำ โดยยกกรณีศึกษาบัตรเดบิตบีเฟิสต์ สมาร์ท ของธนาคารกรุงเทพ เพื่อทำการศึกษาความสัมพันธ์ของความตั้งใจในการใช้งานบัตรสมาร์ทการ์ด ระหว่างปัจจัยตามแบบจำลองการยอมรับเทคโนโลยี (TAM) เปรียบเทียบกับปัจจัยด้านอิทธิพลจากการแนะนำของพนักงานธนาคาร โดยใช้หลักสถิติในการวิเคราะห์และประมวลผลด้วยการวิเคราะห์สัมประสิทธิ์สหสัมพันธ์ (Correlation Analysis) และการวิเคราะห์การถดถอยพหุคูณ (Multiple Regression Analysis) การศึกษาครั้งนี้เก็บข้อมูลโดยใช้แบบสอบถามออนไลน์และแบบสอบถามกระดาษตั้งแต่เดือนมกราคมถึงเดือนมีนาคม 2558 โดยศึกษาประชากรในเขตกรุงเทพมหานคร จำนวน 409 คนผลการศึกษาพบว่าการรับรู้ประโยชน์และการรับรู้ความง่ายในการใช้งาน ตามแนวคิดแบบจำลองการยอมรับเทคโนโลยี (TAM) และอิทธิพลของผู้แนะนำ ล้วนเป็นปัจจัยที่มีผลต่อการเลือกใช้งานบัตรสมาร์ทการ์ดของผู้บริโภคอย่างมีนัยสำคัญทางสถิติทั้งสิ้น (Sig &lt; 0.05) ซึ่งทั้งสามปัจจัยมีความสัมพันธ์กับความตั้งใจใช้งานในเชิงบวกคือมีความสัมพันธ์กันไปในทิศทางเดียวกัน ผลการศึกษาครั้งนี้ยังพบว่าการรับรู้ความง่ายในการใช้งาน มีระดับการส่งผลต่อความตั้งใจในการใช้งานบัตรสมาร์ทการ์ดสูงสุด รองลงมาคืออิทธิพลของผู้แนะนำ ส่วนการรับรู้ประโยชน์มีระดับการส่งผลต่อความตั้งใจในการใช้งานบัตรสมาร์ทการ์ดน้อยสุด นั่นแสดงว่าเมื่อผู้บริโภคมีการรับรู้รับรู้ถึงความง่ายในการใช้งาน อีกทั้งได้รับแรงสนับสนุนแนะนำจากพนักงานธนาคาร และรับรู้ถึงประโยชน์ของบัตรสมาร์ทการ์ดเพิ่มมากขึ้น ก็จะส่งผลต่อความตั้งใจในการใช้งานบัตรสมาร์ทการ์ดของผู้บริโภคเพิ่มมากขึ้นด้วย โดยทั้ง 3 ปัจจัยสามารถร่วมกันพยากรณ์ความตั้งใจในการใช้งานบัตรสมาร์ทการ์ดได้ร้อยละ 52.3 นอกจากนี้ยังพบว่าเพศชายมีการรับรู้ความง่ายในการใช้งาน และรับรู้ประโยชน์ของบัตรสมาร์ทการ์ดสูงกว่าเพศหญิง และเพศชายมีความตั้งใจใช้งานสูงกว่าเพศหญิง โดยกลุ่มประชากรที่มีอายุระหว่าง 20 - 29 ปี รับรู้ประโยชน์และรับรู้ความยากง่ายในการใช้งานบัตรสมาร์ทการ์ดสูงที่สุด
DOI: 10.14457/tu.the.2014.695
title: กลยุทธ์การลงทุนแบบการปรับสมดุลกลุ่มหลักทรัพย์ (portfolio rebalancing) และการลงทุนแบบเงินก้อน (lump sum)

description: งานวิจัยนี้ มีจุดประสงค์เพื่อศึกษาเกี่ยวกับกลยุทธ์การลงทุนแบบการปรับสมดุลกลุ่มหลักทรัพย์(Portfolio Rebalancing) ในหลักทรัพย์ 8 อุตสาหกรรม โดยมีผลตอบแทนจากการลงทุนด้วยกลยุทธ์การลงทุนแบบเงินก้อน (Lump Sum) เป็นตัวเปรียบเทียบ (Benchmark) เพื่อทดสอบประสิทธิภาพในการสร้างผลตอบแทนในสภาวะตลาดต่างๆ ทั้งช่วงตลาดเติบโต ผันผวน และถดถอย โดยใช้ข้อมูลราคาและอัตราการจ่ายปันผลตั้งแต่เดือนมกราคม พ.ศ. 2553 ถึง เดือนธันวาคมพ.ศ. 2557 เป็นระยะเวลาทั้งสิ้น 5 ปีการศึกษานี้พบว่าการลงทุนแบบ Portfolio Rebalancing ให้อัตราผลตอบแทนจากการลงทุนระยะยาวเฉลี่ย 5 ปี (2553-2557) ที่สูงกว่าการลงทุนแบบ Lump Sum อย่างไรก็ตาม หากพิจารณาอัตราผลตอบแทนเป็นรายปี พบว่า อัตราผลตอบแทนบางปี (2553 และ 2555) จากการลงทุนแบบ Lump Sum ให้ผลตอบแทนที่สูงกว่าการลงทุนแบบ Portfolio Reblancing เนื่องจากราคาหลักทรัพย์มีการปรับขึ้นมากอย่างต่อเนื่องในระหว่างปีดังกล่าว รวมไปถึงปัจจัยด้านเงินปันผลซึ่งอาจเป็นปัจจัยหนึ่งที่ท าให้อัตราผลตอบแทนของการลงทุนแบบ Lump Sum มากกว่า PortfolioRebalancing
DOI: 10.14457/tu.the.2018.707
title: การศึกษานักเรียนที่ต้องการความช่วยเหลือพิเศษทางด้านการอ่าน: กรณีศึกษา นักเรียนระดับชั้นประถมศึกษาปีที่ 5 โรงเรียนแห่งหนึ่งในเขตภาคกลาง

description: งานวิจัยในปัจจุบันชี้ให้เห็นว่าทักษะการอ่านมีความสำคัญต่อผลสัมฤทธิ์ทางการศึกษา ของนักเรียน แม้ว่าทักษะการอ่านจะมีความสำคัญ แต่พบว่ายังขาดองค์ความรู้เกี่ยวกับปัจจัยแวดล้อม ที่ส่งผลต่อการพัฒนาทักษะการอ่าน งานวิจัยชิ้นนี้จึงมีวัตถุประสงค์เพื่อทำความเข้าใจผลของปัจจัยแวดล้อมต่อการพัฒนาทักษะการอ่านของเด็กผู้วิจัยใช้ทฤษฎีชีวนิเวศวิทยาของการพัฒนามนุษย์ (Bioecological Model of Human Development) โดยยูรี บรอนเฟนเบรนเนอร์ (Bronfenbrenner and Morris, 2005) และทฤษฎีคอนสตรัคติวิสต์เชิงสังคม (Social Constructivist) โดยเลฟ ไวก็อตสกี้ (Vygotsky, 1962, 1978, 1979) ในการศึกษาบุคลิกลักษณะส่วนบุคคลของนักเรียน ปัจจัยแวดล้อมด้านปฏิสัมพันธ์ วัฒนธรรมและ การใช้ภาษาของนักเรียนกับบุคคลใกล้ชิด ซึ่งได้แก่ สมาชิกในครอบครัว เพื่อนสนิทและครูประจำชั้น งานวิจัยชิ้นนี้เป็นงานศึกษาเชิงคุณภาพ รูปแบบกรณีศึกษา ผู้วิจัยใช้วิธีการคัดเลือกกลุ่มเป้าหมาย แบบเจาะจง โดยเลือกกลุ่มเป้าหมายของงานวิจัย ได้แก่ นักเรียนระดับชั้นประถมศึกษาปีที่ 5 ที่มีทักษะการอ่านอยู่ในเกณฑ์ควรปรับปรุง จำนวน 3 คน และนักเรียนที่มีทักษะด้านการอ่านอยู่ในเกณฑ์ดีเยี่ยมจำนวน 1 คน การเก็บข้อมูลใช้วิธีการสัมภาษณ์เชิงลึก ร่วมกับการสังเกตที่โรงเรียนและบ้านงานวิจัยพบว่าการสื่อสารกับบุคคลรอบข้างมีความสำคัญต่อการพัฒนาทักษะการอ่านของนักเรียน ประสบการณ์การใช้ภาษาของนักเรียนมีความสำคัญต่อการพัฒนาทักษะการอ่านของนักเรียน
DOI: 10.14457/tu.the.2018.708
title: ปฏิบัติการทางวัฒนธรรมในการสร้างความเป็นไทยผ่านนิทรรศการของมิวเซียมสยาม

description: ในดุษฎีนิพนธ์เล่มนี้ ผู้ศึกษาทำความเข้าใจปฏิบัติการทางวัฒนธรรมของการสร้างความเป็นไทยของมิวเซียมสยาม อาศัยกรอบการศึกษาว่าด้วยพิพิธภัณฑ์วิทยาใหม่ (Krauss 1986; Bennett 1995; Clifford 1997; Ames 1992) และการเมืองวัฒนธรรม (Williams 1977) ผู้ศึกษาใช้การวิจัยเชิงชาติพันธุ์วรรณนา การวิจัยเอกสาร และการวิจัยทางประวัติศาสตร์ เพื่อทำความเข้าใจการก่อตั้งมิวเซียมสยามและนิทรรศการของมิวเซียมสยาม ผู้ศึกษาเน้นทำความเข้าใจนิทรรศการถาวรสองนิทรรศการคือ “เรียงความประเทศไทย” และ “ถอดรหัสไทย” และนิทรรศการหมุนเวียนต่างๆข้อค้นพบจากการศึกษาได้แก่ 1) ตั้งแต่ที่ถูกก่อตั้งขึ้นมาในทศวรรษ 2540 มิวเซียมสยามตกอยู่ในกระแสความเปลี่ยนแปลงเสมอมา แรกเริ่ม พิพิธภัณฑ์แห่งนี้ถูกก่อตั้งในฐานะแผนการก่อตั้งกลุ่มพิพิธภัณฑ์ภายในศูนย์กลางของกรุงเทพฯ ยุคเก่า ซึ่งรู้จักกันในนาม “เกาะรัตนโกสินทร์” ผู้ศึกษาเสนอว่า กลุ่มพิพิธภัณฑ์และมิวเซียมสยามถูกสร้างขึ้นมาภายใต้แนวคิดพิพิธภัณฑ์วิทยาใหม่ 2) ด้วยเหตุที่นิทรรศการหลักของมิวเซียมสยาม นั่นคือ “เรียงความประเทศไทย” สร้างขึ้นมาจากแนวคิดแบบการประกอบสร้างทางสังคม (social constructionism) และจุลประวัติศาสตร์ (microhistory) ผู้ศึกษาเสนอว่า มิวเซียมสยามนำเสนอการครอบงำทางวัฒนธรรมทางเลือกใหม่ ด้วยการเล่าประวัติศาสตร์ไทยจากมุมมองของคนธรรมดาสามัญ ซึ่งแตกต่างจากพิพิธภัณฑ์ของรัฐแห่งอื่นๆ ที่เน้นการนำเสนอการครอบงำทางวัฒนธรรมอย่างเก่า โดยการให้ความสำคัญกับสถาบันกษัตริย์และพุทธศาสนา 3) หลังการรัฐประหารปี 2549 และ 2557 งบประมาณในการก่อสร้างกลุ่มพิพิธภัณฑ์ถูกตัดลงอย่างขนาดใหญ่และแผนการเดิมถูกล้มเลิกไป ด้วยเงื่อนไขดังกล่าว แม้ว่าเนื้อหาของนิทรรศการถาวรชุดใหม่ คือ “ถอดรหัสไทย” จะยังคงรักษาแนวคิดพิพิธภัณฑ์วิทยาแนวใหม่และนำเสนอวัฒนธรรมทางเลือกอยู่ก็ตาม หากแต่บางส่วนของนิทรรศการได้แสดงให้เห็นว่า มิวเซียมสยามผนวกเอาการครอบงำทางวัฒนธรรมอย่างเก่าเข้ามาในการจัดแสดง 4) ควบคู่ไปกับนิทรรศการถาวร ผู้ศึกษาพบว่า นิทรรศการหมุนเวียนที่ถูกจัดทำขึ้นอย่างสม่ำเสมอโดยฝ่ายวิชาการของมิวเซียมสยาม ยังคงรักษาเป้าหมายของมิวเซียมสยามในการสร้างพิพิธภัณฑ์วิทยาใหม่และสร้างการครอบงำทางวัฒนธรรมที่เป็นทางเลือกให้แก่สังคมไทย
DOI: 10.14457/tu.the.2018.709
title: Broadcast Yourself Lah! วีดิโอตลกภาษาซิงลิชในยูทูบ และอุดมการณ์ภาษาในสิงคโปร์ยุคดิจิทัล

description: ภาษาซิงลิช (Singlish) หรือภาษาอังกฤษพื้นถิ่นสิงคโปร์ที่เป็นทั้งความภาคภูมิใจและ น่าอับอายของคนสิงคโปร์ ถูกใช้ในยูทูบ (YouTube) ผู้ให้บริการสตรีมวีดิโอและสื่อสังคมรายใหญ่ที่สุดในโลกอย่างไร จากการศึกษาภาคสนามของการผลิตวีดิโอยูทูบตลกในสิงคโปร์ด้วยวิธีการสังเกตอย่างมีส่วนร่วม การสัมภาษณ์เชิงลึก และการจัดเก็บวัตถุดิจิทัล วิทยานิพนธ์นี้เสนอการวิเคราะห์เชิงชาติพันธุ์นิพนธ์และภาษาศาสตร์ของคำถามข้างต้น ผู้เขียนสำรวจความสัมพันธ์ระหว่างศักยภาพ (affordance) ของยูทูบกับการใช้ภาษาของมนุษย์เพื่อศึกษาอุดมการณ์ภาษาและสื่อที่แอบซ่อนอยู่ในสิงคโปร์ยุคดิจิทัล นอกจากนั้น วิทยานิพนธ์นี้ยังได้นำแนวคิดความกันเองทางวัฒนธรรม (cultural intimacy) มาวิเคราะห์ปฏิบัติการทางสังคมในอุตสาหกรรมสร้างสรรค์สิงคโปร์ควบคู่ไปกับอุดมการณ์ วิทยานิพนธ์นี้เริ่มต้นด้วยภูมิหลังทางประวัติศาสตร์และภาษาศาสตร์ของสิงคโปร์ยุคหลังอาณานิคมและวิธีการใช้ภาษาในการแสดงตลกของสิงคโปร์ดั้งเดิม จากนั้นผู้เขียนเสนอการผลิตวีดิโอตลกในระบบการผลิตสื่อดิจิทัล ผู้เขียนนำผู้กระทำการทางสังคมที่เกี่ยวข้องและปฏิบัติการทางสังคมและภาษามาวิเคราะห์ และพบว่าภาษาซิงลิชถูกใช้อย่างมีกลยุทธ์ทั้งโดยฝ่ายรัฐบาลและประชาชน (ยูทูเบอร์) พร้อมกับการเปลี่ยนแปลงของภาษาซิงลิช ผู้เขียนยังพบว่าศักยภาพของยูทูบได้แบ่งแยกความแตกต่างของภาษาซิงลิชจนกลายไปเป็น “ภาษาซิงลิชรูปแบบต่าง ๆ” ดังที่จะเห็นได้จากแนวคิดเกี่ยวกับภาษาซิงลิชที่ยูทูเบอร์และผู้ชมได้สะท้อนออกมา เช่น “ภาษาซิงลิชดั้งเดิม” และ “ภาษา ซิงลิชกลาง” ผู้เขียนสรุปวิทยานิพนธ์นี้ด้วยความเป็นไปได้ของการสร้างมาตรฐานภาษาและวิถีปฏิบัติพื้นถิ่นในสื่อดิจิทัลของสิงคโปร์ ซึ่งแสดงให้เห็นรูปแบบของความกันเอง การควบคุม และความสร้างสรรค์ในสิงคโปร์ปัจจุบัน
DOI: 10.14457/cu.the.2011.1412
title: การจัดกลุ่มตามรูปร่างสำหรับข้อมูลอนุกรมเวลา

description: การจัดกลุ่มข้อมูลอนุกรมเวลา เป็นหนึ่งในการทำเหมืองข้อมูลของข้อมูลอนุกรมเวลาที่นักวิจัยส่วนใหญ่ให้ความสนใจ โดยอัลกอริทึมที่นิยมนำมาใช้ คือ การจัดกลุ่มแบบเคมีนส์ (K-means Clustering) ร่วมกับมาตรวัดระยะยุคลิด และหาตัวแทนกลุ่มด้วยวิธีการหาค่าเฉลี่ย หรือการเฉลี่ยแบบแอมพลิจูด ซึ่งเป็นวิธีที่ไม่เหมาะกับลักษณะของข้อมูลอนุกรมเวลา เพราะเป็นข้อมูลที่มีการเลื่อนในแนวแกนเวลา งานวิจัยนี้จึงนำเสนอการจัดกลุ่มตามรูปร่างสำหรับข้อมูลอนุกรมเวลา โดยมีแนวคิดในการนำระยะไดนามิกไทม์วอร์ปปิง ซึ่งเป็นมาตรวัดที่เหมาะกับลักษณะของข้อมูลอนุกรมเวลามากกว่า มาใช้ร่วมกับการจัดกลุ่มแบบเคมีนส์แทนระยะยุคลิด และได้เสนอวิธี Ranking Shape-based Template Matching Framework (RSTMF) ซึ่งเป็นการหาตัวแทนกลุ่มโดยใช้ระยะไดนามิกไทม์วอร์ปปิง เพื่อนำมาใช้แทนการเฉลี่ยแบบแอมพลิจูด นอกจากนี้ยังได้ทำการวัดผลโดยการเปรียบเทียบความแม่นยำระหว่างการจัดกลุ่มแบบเคมีนส์แบบทั่วไปที่ใช้ระยะยุคลิดและการเฉลี่ยแบบแอมพลิจูดกับวิธีการจัดกลุ่มตามรูปร่าง ซึ่งเป็นการจัดกลุ่มแบบเคมีนส์ร่วมกับระยะไดนามิกไทม์วอร์ปปิงและการหาตัวแทนกลุ่มด้วยวิธี RSTMF ซึ่งให้ผลการจัดกลุ่มข้อมูลอนุกรมเวลาที่แม่นยำมากขึ้น เมื่อเทียบกับการจัดกลุ่มแบบเคมีนส์แบบทั่วไป
DOI: 10.14457/cu.the.2011.1414
title: การกำหนดพิกัดของภาพถ่ายซาร์ความละเอียดสูงกับภาพถ่ายดาวเทียมระบบออปติคัลด้วยวิธีการจับคู่ภาพ

description: ภาพซาร์ (SAR-Synthetic Aperture Radar) เป็นภาพถ่ายความละเอียดสูง สามารถถ่ายภาพในบริเวณพื้นที่กว้างของภูมิประเทศ และยังสามารถทำงานได้ภายใต้สภาพอากาศที่มีเมฆปกคลุมไม่ว่าจะเป็นกลางวันหรือกลางคืน จากความสามารถดังกล่าว จึงมีการสนับสนุนให้ใช้ประโยชน์จากภาพซาร์มากขึ้น แต่เนื่องจากภาพที่ได้เป็นภาพสะท้อนพลังงานซึ่งต่างจากภาพในช่วงแสงที่มองเห็นได้ (Visible light) การตีความภาพอาจเป็นปัญหา จึงจำเป็นจะต้องใช้งานร่วมกับข้อมูลภาพชนิดอื่น เช่น ภาพ QuickBird ที่เป็นภาพถ่ายระบบออปติคัล (Optical) เพื่อการวิเคราะห์ที่ดีขึ้น ในงานวิจัยนี้จึงได้เสนอแนวทางในการกำหนดพิกัด (Registration) ภาพถ่ายซาร์ ความละเอียดสูง TerraSAR-X กับภาพดาวเทียมระบบออปติคัล QuickBird เข้าด้วยกัน โดยใช้วิธีการจับคู่ภาพ หรือ Feature matching เพื่อการกำหนดพิกัดภาพ (Registration) โดยทั้งนี้ได้ดำเนินการกำหนดพิกัดภาพ (Registration) โดยอาศัยกระบวนการจับคู่ภาพด้วยวิธีการจับคู่รูปแบบ หรือ Template matching ผลการศึกษาพบว่าการใช้วิธีการจับคู่ภาพ (Feature matching) ด้วยหลักการของการจับคู่รูปแบบ หรือ Template matching เข้ามาช่วยประมวลผลกับวัตถุภาพที่ได้จากภาพ TerraSAR-X และภาพ QuickBird ที่ผ่านกระบวนการตรวจหาขอบวัตถุภาพ (Feature detection) และการคัดแยกวัตถุ ภาพ (Feature extraction) ทั้งหมด 15 วัตถุภาพ โดยผลค่าสัมประสิทธิ์สหสัมพันธ์ของวัตถุภาพ (Correlation coefficient) ที่แสดงให้เห็นว่าความถูกต้องเชิงเรขาคณิตของวัตถุภาพที่ใช้ในการจับคู่ภาพทั้งหมด 15 วัตถุภาพ ผ่านเกณฑ์การประเมินทั้งสิ้น 12 วัตถุภาพ ซึ่งค่าเฉลี่ยของค่าสัมประสิทธิ์สหสัมพันธ์ (Correlation coefficient) ที่ได้จากวัตถุภาพที่ผ่านเกณฑ์มีค่าเฉลี่ยอยู่ที่ 0.639 และมีค่าสัมประสิทธิ์สหสัมพันธ์ (Correlation coefficient) สูงสุด และต่ำสุดเท่ากับ 0.781 และ 0.508 ตามลำดับ